Diari Oficial de la Generalitat Valenciana


Sumari del DOGV 9474, del 21-11-2022 (2022/10771)

RESOLUCIÓ de 25 d'octubre de 2022, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, que ha quedat vacant per renúncia.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10698


Data del document
:   25-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 25 d'octubre de 2022, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, que ha quedat vacant per renúncia. [2022/10065]  
Mitjançant la Resolució de 19 de setembre de 2022, de la Direcció General d'Esport, es concediren cinc beques per a la realització de pràctiques professionals en aquesta direcció general (DOGV 9435, 26.09.2022). Havien sigut convocades per la Resolució de 29 de març de 2022, de la Direcció General d'Esport (DOGV 9312, 04.04.2022), a l'empara de l'Ordre 70/2016, de 15 de novembre, de la Conselleria d'Educació, Investigació, Cultura i Esport, i del Decret 132/2009, de 4 de setembre, del Consell.  
En l'annex I de la Resolució de 19 de setembre de 2022, hi figuren les persones beneficiàries de les beques, i en l'annex II, les persones integrants de la borsa de reserva.  
Inmaculada Concepción Cámara Carpio va ser beneficiària d'una beca del grau de Ciències de l'Activitat Física i de l'Esport, en la Direcció Territorial de Cultura i Esport d'Alacant.  
El període de durada de les beques era de dotze mesos, prorrogables, i començaren l'1 d'octubre de 2022.  
Tant la Resolució de convocatòria de 29 de març de 2022, en el punt tercer, com la Resolució de concessió de 19 de setembre de 2022, en l'apartat quart, de conformitat amb l'Ordre 70/2016, establien la possibilitat de pròrroga de la beca sense una nova convocatòria per un període màxim de dotze mesos addicionals, condicionat a la disponibilitat pressupostària i al fet que l'exercici de l'activitat que s'està efectuant ho aconselle.  
Inmaculada Concepción Cámara Carpio renuncià a la beca concedida, amb efectes de 17 d'octubre de 2022.  
D'acord amb l'apartat segon de la Resolució de concessió de 19 de setembre de 2022, en el cas que es produïsquen vacants durant el període de gaudi de les beques per renúncia, es pot concedir una nova beca per a la resta del període de màxim de gaudi d'aquesta entre les persones integrants de la borsa corresponent.  
Una vegada consultades les persones integrants de la borsa de reserva, per ordre de puntuació, es proposa l'adjudicació a favor de la persona de la borsa amb disponibilitat i més puntuació, d'acord amb l'apartat segon d'aquesta resolució.  
La Llei de pressupostos de la Generalitat per a 2022 inclou la línia de subvenció S8139000, programa 457.10, capítol IV, per finançar les beques per a la realització de pràctiques professionals en la Direcció General d'Esport.  
Per tot el que s'exposa, d'acord amb la base setze i la disposició addicional primera de l'Ordre 70/2016, i l'article 94 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Acceptar la renúncia a la beca d'Inmaculada Concepción Cámara Carpio, amb efectes de 17 d'octubre de 2022.  
  
Segon  
Adjudicar la beca vacant del grau de Ciències de l'Activitat Física i de l'Esport en la Direcció Territorial de Cultura i Esport d'Alacant, a David Almodóvar Galvañ, amb efectes de l'1 de novembre de 2022, i pel període comprés entre l'1 de novembre de 2022 i el 30 de setembre de 2023, ambdós inclusivament.  
  
Tercer  
El import total destinat a aquesta beca serà de 12.913,78 euros per al període comprés entre l'1 de novembre de 2022 i el 30 de setembre de 2023, que es finançarà a càrrec de l'aplicació pressupostària 09.03.02 del programa 457.10, capítol IV, línia de subvenció S8139000, dels pressupostos de la Generalitat per a l'exercici 2022 i 2023, d'acord amb la distribució següent:  
  
Any 2022: 2.347,96 euros  
Any 2023: 10.565,82 euros.  
L'anualitat de 2023 queda condicionada a l'existència de crèdit adequat i suficient en els pressupostos de la Generalitat per a aquest exercici.  
La dotació econòmica mensual de les beques en brut és la determinada segons la base segona de l'Ordre 70/2016.  
En aplicació de la normativa esmentada, aquesta beca tindrà una dotació de 1.120,19 euros, de conformitat amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell. Sobre aquest import caldrà fer la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
  
Quart  
Aquesta resolució es publicarà en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre de 2015, del procediment administratiu comú de les administracions públiques.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu, en els terminis i davant els òrgans que s'indiquen a continuació, sense perjudici que puga exercitar, si convé, qualsevol altre recurs que estime escaient:  
a) El recurs potestatiu de reposició s'haurà d'interposar davant de la consellera d'Educació, Cultura i Esport, en el termini d'un mes a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 25 d'octubre de 2022.- El director general d'Esport: Josep Miquel Moya Torres.